**KLASA: 400-02/218-01/02 Broj RKP: 10838 Razina: 31**

**URBROJ: 2167-23-07-21-3 Matični broj škole: 3061787 Šifra dj.: 8520**

**OIB škole: 42561610611 Razdjel: 000**

**OBRAZLOŽENJE FINANCIJSKOG PLANA ZA 2022. GODINU TE PROJEKCIJE ZA 2023. I 2024. GODINU**

1. **SAŽETAK DJELOKRUGA RADA**

Osnovna škola Vladimira Nazora u Vrsaru (u daljnjem tekstu Škola) javna je ustanova sa sjedištem u Vrsaru. Osnivač Škole je Istarska županija. Djelatnost Škole je odgoj i obrazovanje djece i mladih. Škola radi u jednoj, jutarnjoj smjeni. Nastava započinje u 8:00 a završava u 14:05 sati. U školi je organiziran produženi boravak učenika koji započinje u 12:30 i traje do 16:30. Nastava se odvija u slijedećim oblicima: redovna, izborna, dodatna i dopunska, a izvodi se prema nastavnom planu i programu koje je donijelo Ministarstvo znanosti, obrazovanja i sporta, prema Godišnjem planu i programu rada te Kurikulumu Škole za školsku 2021./2022. godinu. Školu polazi 237 učenika u 14 odjela.

**Zakonske i druge podloge na kojima se zasniva program**

Zakon o odgoju i obrazovanju u osnovnoj i srednjoj školi (NN br. 87/08,), Zakon o izmjenama i dopuni Zakona (NN br. 86/09, 92/10, 105/10, 90/11, 16/12, 86/12, 94/13, 152/14 i 7/17, 68/18, 98/19), Zakon o ustanovama (NN br. 76/93, 29/97, 47/99, Zakon o izmjenama i dopunama Zakona 35/08, 127/19), Zakon o proračunu (NN br. 87/08), Zakon o izmjenama i dopunama Zakona (NN br. 136/12, 15/15), Pravilnik o proračunskim klasifikacijama (NN br. 26/10), Izmjene i dopune Pravilnika (NN br. 120/13, 1/20) i Pravilnik o proračunskom

računovodstvu i računskom planu (NN br. 124/14), Pravilnik o izmjenama i dopunama Pravilnika (NN br. 115/15, 87/16, 3/18, 126/19, 108/20), Godišnji plan i program rada i Kurikulum Škole.

1. **OBRAZLOŽENJE OPĆEG DIJELA FINANCIJSKOG PLANA**

Ukupno planirani prihodi za 2022.godinu su 7.327.288,86 Kn:

1. Opći prihodi 1.003.808,86 kn
2. Pomoći MZO-a 5.032.000,00 kn
3. Pomoći od općina 894.980,00 kn
4. EU projekt Školska shema 12.000,00 kn
5. Prihodi za posebne namjene 384.500,00 kn

Ukupno planirani rashodi u 2022.godini su 7.328.288,86 kn:

1. Rashodi za zaposlene 5.480.621,86 kn
2. Materijalni rashodi 1.210.505,00 kn
3. Financijski rashodi 9.700,00 kn
4. Ostale naknade građanima 517.617,00 kn
5. Rashodi za nabavu neproizvedene imovine 80.750,00 kn
6. Rashodi za nabavu proizvedene imovine 29.095,00 kn

**Opis programa:**

Financijskim planom Osnovne škole Vladimira Nazora u Vrsaru sredstva su planirana za provođenje slijedećih programa.

a) Program 2100 Osnovnoškolsko obrazovanje – redovno poslovanje

b) Program 2101 Redovna djelatnost osnovnih škola – minimalni standard

c) Program 2102 Redovna djelatnost osnovnih škola – iznad standarda

d) Program 2301 Program obrazovanja iznad standarda

e) Program 2401 Investicijsko održavanje osnovnih škola

f) Program 2405 Opremanje u osnovnim školama

1. **OBRAZLOŽENJE POSEBNOG DIJELA FINANCIJSKOG PLANA**

**NAZIV PROGRAMA: REDOVNA DJELATNOST OSNOVNIH ŠKOLA – MINIMALNI STANDARD**

**Aktivnosti** su: A210101 Materijalni rashodi po kriterijima

A210102 Materijalni rashodi OŠ po stvarnom trošku

**Obrazloženje programa**

Prioritet škole je realizacija kvalitetnog odgoja i obrazovanja učenika, redovito stručno usavršavanje učitelja, stručnih suradnika, administrativnog osoblja i ravnatelja te konstantno praćenje i vrednovanje kvalitete rada i kontinuirano poboljšanje  nastavnog standarda.

**Usklađenje ciljeva, strategije i programa s dokumentima dugoročnog razvoja**

Uskladit će se sa mjerama iz Plana razvoja Istarske županije za 2021.-2027. (u fazi izrade).

**Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava za financiranje rada Škole su: 1. Opći prihodi i primici, skupina 636, državni proračun (MZOŠ) za financiranje rashoda za zaposlene i primici od općina Vrsar i Funtana za financiranje rashoda za aktivnosti iz Programa obrazovanja iznad standarda i za opremanje knjižnice te projektne dokumentacije; 2. Opći prihodi i primici, skupina 671 Županija za materijalne i financijske troškove poslovanja

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Rezultati koje učenici postižu na raznim natjecanjima, susretima i smotrama. Praćenje uspješnosti velikog broja učenika koji završavaju ovu školu s odličnim i vrlo dobrim uspjehom te upisuju željene srednje škole ukazuje na kvalitetan rad naših zaposlenika. Njegujemo stvaralaštvo, kreativnost, tradiciju i pružamo stručnu pomoć za što kvalitetniji osobni razvoj svakog učenika.

**NAZIV PROGRAMA: REDOVNA DJELATNOST OSNOVNIH ŠKOLA – IZNAD STANDARDA**

**Aktivnosti** su: A210201 Materijalni rashodi OŠ po stvarnome trošku iznad standarda

**Obrazloženje programa**

Poticanje učenika na samostalnost, kreativno izražavanje te poticanje  talenata i sposobnosti uključivanjem u izvannastavne i izvanškolske aktivnosti, natjecanja i projekte u koje je Škola uključena,  priredbe i manifestacije. Poticanje učenika za sudjelovanje na sportskim aktivnostima, uključivanja u natjecanja na školskoj, županijskoj i državnoj razini, organiziranja zajedničkih aktivnosti učitelja, roditelja i učenika, organiziranja izvannastavnih i izvanškolskih aktivnosti radi upoznavanja kulturne baštine. Osim toga ovaj program uključuje prehranu učenika, produženi boravak za niže razrede, i druge aktivnosti.

**Usklađenje ciljeva, strategije i programa s dokumentima dugoročnog razvoja**

Uskladit će se sa mjerama iz Plana razvoja Istarske županije za 2021.-2027. (u fazi izrade).

**Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava za financiranje rada Škole su: 1. Opći prihodi i primici, skupina 671 Županija za materijalne troškove poslovanja po stvarnom trošku, 2. Prihodi po posebnim propisima, skupina 652, sastoje se od prihoda za sufinanciranje školske kuhinje, produženog boravka i dr.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Rezultati koje učenici postižu na raznim natjecanjima, susretima i smotrama. Praćenje uspješnosti velikog broja učenika koji završavaju ovu školu s odličnim i vrlo dobrim uspjehom te upisuju željene srednje škole ukazuje na kvalitetan rad naših zaposlenika. Njegujemo stvaralaštvo, kreativnost, tradiciju i pružamo stručnu pomoć za što kvalitetniji osobni razvoj svakog učenika.

**Programi obrazovanja iznad standarda**

Programi obrazovanja iznad standarda učenicima zadovoljavaju potrebe za većim znanjem, a posebno su motivirani za učenje stranih jezika, stjecanje iskustva na novim oblicima učenja kroz boravak u prirodi ili praktičan rad s učiteljima. Dodatni programi su organizirani gotovo za sve nastavne predmete gdje se učenici žele dodatno obrazovati. Zahvaljujući takvim oblicima rada učenici će 2022. godine sudjelovati na raznim natjecanjima kao i izvannastavnim aktivnostima. Provode se različite kulturno – umjetničke aktivnosti kroz koje učenici zadovoljavaju svoje interese, stvaraju natjecateljski duh i kreativno ispunjavaju svoje slobodno vrijeme. Programi obrazovanja iznad standarda financirani iz Proračuna općine Vrsar i Funtana su:

|  |  |  |  |
| --- | --- | --- | --- |
| NAZIV PROGRAMA | PRORAČUN 2022 | PROJEKCIJA 2023 | PROJEKCIJA 2024 |
| ŠKOLSKA KUHINJA | 75000,00 | 75000,00 | 75000,00 |
| PRODUŽENI BORAVAK | 616885,00 | 616885,00 | 616885,00 |
| ŠKOLSKI LIST | 8035,00 | 8035,00 | 8035,00 |
| LOGOPED | 34000,00 | 34000,00 | 34000,00 |
| NAGRADE UČENICIMAI | 5025,00 | 5025,00 | 5025,00 |
| IZBORNI PROGRAM | 15070,00 | 15070,00 | 15070,00 |
| ČITAMO MI U OBITELJI | 2010,00 | 2010,00 | 2010,00 |
| RAD SA NADARENIM UČENICIMA | 7035,00 | 7035,00 | 7035,00 |
| ŠKOLSKI PREVENTIVNI PROGRAM | 7535,00 | 7535,00 | 7535,00 |
| STRUČNO USAVRŠAVANJE UČITELJA | 5020,00 | 5020,00 | 5020,00 |
| ŠKOLSKO SPORTSKO DRUŠTVO | 6025,00 | 6025,00 | 6025,00 |
| EKO ŠKOLA | 9040,00 | 9040,00 | 9040,00 |
| FOLKLOR | 2010,00 | 2010,00 | 2010,00 |
| UKUPNO | 792690,00 | 792690,00 | 792690,00 |

**NAZIV PROGRAMA: OPREMANJE U OSNOVNIM ŠKOLAMA**

Aktivnosti: K240502 Opremanje u knjižnicama

K240506 Projektna dokumentacija

**Obrazloženje programa**

Za nesmetano odvijanje školskih aktivnosti, kao i za stalno unapređenje kvalitete školovanja učenika i rada nastavnika, potrebno je kontinuirano pratiti zastarjelost opreme i raditi na uvođenju novih tehnologija i zamjeni dotrajale opreme i uređaja. Isto tako, kontinuirana i planska nabava lektirnih naslova u osnovnoškolskoj knjižnici ključna je za izgradnju knjižnog fonda koji će zadovoljiti obrazovne potrebe učenika, ali istovremeno ponuditi nove i zanimljive naslove koji će biti privlačni učenicima

**Usklađenje ciljeva, strategije i programa s dokumentima dugoročnog razvoja**

Uskladit će se sa mjerama iz Plana razvoja Istarske županije za 2021.-2027. (u fazi izrade).

**Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava za financiranje rada Škole su: 1. Opći prihodi i primici, skupina 636, državni proračun (MZOŠ) za financiranje nabavke školskih udžbenika i lektire, kao i pomoći od općina Vrsar i Funtana, 2. Opći prihodi i primici, skupina 671 Županija za nabavku dugotrajne imovine.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Rezultati koje učenici postižu na raznim natjecanjima, susretima i smotrama. Praćenje uspješnosti velikog broja učenika koji završavaju ovu školu s odličnim i vrlo dobrim uspjehom te upisuju željene srednje škole ukazuje na kvalitetan rad naših zaposlenika, kao i dobru opremljenost knjižnice i škole s adekvatnom nastavnom opremom.

**NAZIV PROGRAMA: MOZAIK 4**

Aktivnosti: T910801 Provedba projekta Mozaik4

**Obrazloženje programa**

U sklopu projekta “Suradnjom i znanjem do snažne EU regije”, Regionalni koordinator Istarske županije za europske programe i fondove kontinuirano pruža pomoć javnopravnim tijelima s područja Istarske županije u pripremi projekata od značaja za razvoj regije, financiranih iz EU fondova. Tako je Projekt Mozaik4 prijavljen na natječaj „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza IV“. Vrijednost projekta iznosi 4.711.387,20 kn, dok je cilj projekta pružiti potporu uključivanju učenika s teškoćama u razvoju u Istarskoj županiji u osnovnoškolske i srednjoškolske odgojno-obrazovne ustanove kako bi se osigurali uvjeti za poboljšanje njihovih obrazovnih postignuća, uspješniju socijalizaciju i emocionalno funkcioniranje.

Projektom MOZAIK 4 daje se snažna podrška integraciji djece s teškoćama u razvoju u redovne odgojno-obrazovne ustanove, kroz financiranje rada pomoćnika u nastavi/stručno komunikacijskih posrednika za pružanje neposredne potpore za učenike s teškoćama u razvoju u školama kojih je osnivač Istarska županija. Time se stvaraju preduvjeti za njihovu uspješnu integraciju u odgojno-obrazovni sustav, osiguravanje njima primjerenog nastavnog procesa te podizanje kvalitete njihova života. Na dugoročnoj osnovi, PUN/SKP će donijeti napredak u njihovom odgojno-obrazovnom uspjehu, socijalizaciji, emocionalnom napretku, razvoju vještina i sposobnosti te povećanju osposobljenosti za samostalan život i rad. Njihovim roditeljima projekt omogućuje nesmetano obavljanje posla te doprinos ekonomskom boljitku obitelji.

Projekt je osmišljen i pripremljen u partnerstvu Istarske županije kao prijavitelja i 41 osnovne i srednje škole s područja Istarske županije, uz savjetodavnu i stručnu pomoć Regionalnog koordinatora Istarske županije za europske programe i fondove. Javna ustanova Regionalni koordinator osnovana je od strane Istarske županije 2018.g., a glavna joj je svrha upravljanje regionalnim razvoje Istre, što podrazumijeva osnaživanje javnog sektora u apsorpciji EU sredstava te upravljanje strateškim razvojem Istarske županije.

**Zakonske i druge podloge na kojima se zasniva program**

U sklopu projekta „MOZAIK 4“ koji se provodi u okviru instrumenta ''Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza IV'' temeljem poziva UP.03.2.1.06 Europskog socijalnog fonda u sklopu Operativnog programa Učinkoviti ljudski potencijali 2014.-2020.

**Usklađenje ciljeva, strategije i programa s dokumentima dugoročnog razvoja**

Uskladit će se sa mjerama iz Plana razvoja Istarske županije za 2021.-2027. (u fazi izrade).

**Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Obzirom da Projekt ima ključni ishod u inkluziji učenika s različitim razinama teškoća u razvoju, ključno mjerilo su postignuti rezultati tih učenika, odnosno njihova potpuna socijalna inkluzija.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Iskustva iz prijašnjih sličnih projekata pokazuju maksimalnu opravdanost svakog projekta koji snažno podupire inkluziju učenika s teškoćama u razvoju.

U Vrsaru, 22/12/2021 Ravnateljica:

Debora Cukola Zeneral